Ir-Regolament tal-Kunsill (KEE) Nru 2059/92
tat-30 ta’ Ġunju, 1992
li jemenda r-Regolament (KEE) Nru 845/72 li jelenka miżuri speċjali biex tiġi stimolata t-trobbija tad-dudu tal-ħarir
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jwaqqaf il-Komunità Ekonomika Ewropea, u b’mod partikolari l-Artikolu 43,
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Wara li kkunsidra l-opinjoni tal-Kumitat Ekonomiku u Soċjali [3],
Billi l-Artikolu 2(1) tar-Regolament (KEE) Nru 845/72 [4], jistipula, fost oħrajn, li l-għajnuna għad-dud tal-ħarir għandha tkun stabbilità kull sena sa l-1 ta’ Awissu fir-rigward tas-sena ta’ trobbija li tibda fis-sena kalendarja ta’ wara; billi, minħabba l-prattika ta’ bħalissa, dik id-dispożizzjoni għandha tkun addatta,
ADOTTA DAN IR-REGOLAMENT:
Artikolu 1
Fl-Artikolu 2(1) tar-Regolament (KEE) Nru 845/72, il-paragrafu 1 huwa hawn mibdul b’dan li ġej:
"1. B’effett mis-sena tat-trobbija 1972/73, tingħata għajnuna għad-dud tal-ħarir imrobbi fi ħdan il-Komunità.
‘Din l-għajnuna, li l-ammont tagħha għandu jkun uniformi mal-Komunità, tkun stabbilita kull sena."
Artikolu 2
Dan ir-Regolament jidħol fis-seħħ mil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament jorbot fl-intier tiegħu u jkun direttament applikabbli fl-iStati Membri kollha.
Magħmul fil-Lussemburgu, 30 ta’ Ġunju, 1992.